”Uskomme aidosti, että kotimaiselle perusuutistoimistolle on tarvetta ja kysyntää”, sanoo Sanoma Media Finlandin toimitusjohtaja Pia Kalsta yhtiön tiedotteessa.

Helsingin Sanomia ja Ilta-Sanomia julkaiseva Sanoma Media Finland on ostanut osake-enemmistön Suomen Tietotoimistosta STT:stä.

Keskiviikkona julkistetussa kaupassa muun muassa Iltalehteä ja Kauppalehteä julkaiseva Alma Media ja Turun Sanomia julkaiseva TS-yhtymä myyvät omistuksensa Sanomalle. Kaupan jälkeen Sanoma omistaa 75,4 prosenttia STT:stä, kun aiemmin omistusosuus oli noin kolmannes.